**Ministru kabineta noteikumu projekta**

**„Noteikumi par Latvijas būvnormatīvu LBN 224-15 „Meliorācijas sistēmas un hidrotehniskās būves”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 224-15 „Meliorācijas sistēmas un hidrotehniskās būves”” (turpmāk – noteikumu projekts) tiek izdots saskaņā ar 07.09.2013. pieņemtā Būvniecības likuma (turpmāk – likums) 5. panta pirmās daļas 3. punktu, kā arī, lai nodrošinātu likuma pārejas noteikumu 2. punkta izpildi. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma pārejas noteikumu 2. punktam Latvijas būvnormatīvs LBN 224-05 „Meliorācijas sistēmas un hidrotehniskās būves” ir piemērojams ne ilgāk kā līdz 2015. gada 1. jūlijam. Līdz ar to, līdz šim laikam ir nepieciešamas izdot jaunu atbilstošu būvnormatīvu, lai noteiktu tehniskās prasības attiecībā uz meliorācijas sistēmām un hidrotehniskajām būvēm (piemēram, B un C klases hidroelektrostacijas, ūdenskrātuves, aizsprosti, drenas, polderi, aizsargdambji, sūkņu stacijas, novadgrāvji, zivju aizsardzības un migrācijas būves).Noteikumu projekts apstiprina būvnormatīvu, ar ko nosaka prasības meliorācijas sistēmu un hidrotehnisko būvju projektēšanai un virszemes ūdensobjektu hidroloģiskajiem aprēķiniem. Papildus, lai nodrošinātu būvnormatīva izpildi un nodrošinātu būvju būtisko prasību ievērošanu, noteikts, ka Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai (sabiedrībai ar ierobežotu atbildību „Standartizācijas, akreditācijas un metroloģijas centrs”) saistībā ar šiem noteikumiem izstrādājamo, adaptējamo un piemērojamo standartu sarakstu. Savukārt nacionālā standartizācijas institūcija publicē tās interneta vietnē www.lvs.lv to Latvijas nacionālo standartu sarakstu, kurus piemēro Latvijas būvnormatīva LBN 224-15 „Meliorācijas sistēmas un hidrotehniskās būves” izpildei. Ekonomikas ministrijai vai citai institūcijai netiek deleģēts noteikt par obligāto standartu kādu standartu, bet dots uzdevums sadarbībā ar citu institūciju nodrošināt informācijas pieejamību projektētājiem par piemērojamajiem standartiem. Tas nepieciešams sakarā ar lielo standartu skaitu un to dažādību, lai nodrošinātu vienveidību nozarē un novērstu potenciālus drošības riskus. Šiem standartiem kā līdz šim tiek saglabāts ieteikumu raksturs, proti, tie netiek noteikti kā obligāti piemērojami (Standartizācijas likums 13.panta otrā daļa), bet kā piemērojamie. Tomēr gadījumā, ja projektētājs nebūs piemērojis publicētos standartus (strīdus gadījumā) var būt nepieciešams papildus pierādīt, ka, projektējot būvi, izvēlēti droši un mērķim atbilstoši raksturlielumi. Nozares biedru organizāciju izstrādāti standarti ir uzskatāmi par vienu no kvalitātes un drošības garantiem standartizējamajā nozarē.Būvnormatīvā, salīdzinājumā ar līdzšinējo normatīvo regulējumu, saistībā ar likumā lietoto terminoloģiju ir precizēta terminoloģija, nemainot to pēc būtības. Būvnormatīvs neattiecas uz: 1) ostu un jūras hidrotehniskajām būvēm; 2) ūdens novadbūvēm ar caurvades spēju lielāka par 1000 m3/s; 3) A klase hidroelektrostaciju hidrotehniskajām būvēm. Meliorācijas sistēmas un hidrotehniskās būves projektē saskaņā ar šo būvnormatīvu un citiem normatīvajiem aktiem būvniecības un meliorācijas jomā (piemēram, Meliorācijas likums, Ministru kabineta 2014. gada 16. septembra noteikumi Nr.550 „Hidrotehnisko un meliorācijas būvju būvnoteikumi”).Ar noteikumu projekta spēkā stāšanos spēku zaudēs Latvijas būvnormatīvs LBN 224-05 „Meliorācijas sistēmas un hidrotehniskās būves”, kas apstiprināts ar Ministru kabineta 2005. gada 23. augusta noteikumiem Nr.631 „Noteikumi par Latvijas būvnormatīvu LBN 224-05 „Meliorācijas sistēmas un hidrotehniskās būves””. |
|  3. | Projekta izstrādē iesaistītās institūcijas | Noteikumu projekta (būvnormatīva) izstrādē notikusi sadarbībā ar Zemkopības ministriju, kā arī valsts sabiedrību ar ierobežotu atbildību SIA „Zemkopības ministrijas nekustamie īpašumi” un biedrību „Latvijas Melioratoru biedrība”. |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvdarbu veicējus. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1. punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Sabiedrības informēšana par projekta izstrādes uzsākšanu | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā sākto ar 2015. gada 30. martu, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā. Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 13. punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Sadaļa tiks precizēta atbilstoši saņemtajiem atzinumiem. |
| 4. | Cita informācija | Nav |

Anotācijas III, IV, V un VII sadaļa – projekts šīs jomas neskar.

Ekonomikas ministre D. Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J. Spiridonovs

18.06.2015 10:03

747

Lazarevs,

67013035, Andris.Lazarevs@em.gov.lv